Komisijos komunikatas Tarybai Komunikatas, kuriuo siekiama iš dalies pakeisti derybų dėl ekonominės partnerystės susitarimų su AKR šalimis ir regionais nurodymus {SEK(2006)1427} /* KOM/2006/0673 galutinis */





[pic] | EUROPOS BENDRIJŲ KOMISIJA | Briuselis, 28.11.2006 KOM(2006) 673 galutinis KOMISIJOS KOMUNIKATAS TARYBAI Komunikatas, kuriuo siekiama iš dalies pakeisti derybų dėl ekonominės partnerystės susitarimų su AKR šalimis ir regionais nurodymus {SEK(2006)1427} ĮŽANGA PASIūLYMO APLINKYBėS | 110 | Pasiūlymo pagrindas ir tikslai Šiuo komunikatu siekiama pakviesti Pietų Afrikos Respubliką prisijungti prie AKR valstybių grupės, kuri derasi dėl EPS Pietų Afrikoje (PAVB - Pietų Afrikos vystymosi bendrija). | 120 | Bendrosios aplinkybės Komunikatas parengtas po to, kai 2006 m. kovo 7 d. PAVB pateikė pasiūlymą, ir šio komunikato 2 priede pateikiamas atsakymo į jų pasiūlymą projektas. 2004 m. liepos mėn. prasidėjusios EB ir PAVB EPS derybos 2005 m. buvo sustabdytos techniniu lygiu abiems pusėms supratus, kad perspektyvus regionų integracijos procesas Pietų Afrikoje neįmanomas neišsiaiškinus, kokios bus EB ir Pietų Afrikos Respublikos prekybos, vystymosi ir bendradarbiavimo susitarimo (PVBS) pasekmės kitoms Pietų Afrikos muitų sąjungos narėms. Šiomis aplinkybėmis PAVB pasiūlymu siekiama, kad PVBS peržiūros procesas bei EB ir PAVB EPS būtų sujungti į vieną bendrą derybų procesą. | 130 | Pasiūlymo srityje taikomos nuostatos Ekonominės partnerystės susitarimų su AKR šalimis ir regionais derybų nurodymai (dokumento 9930/02 1 priedas). | 141 | Derėjimas su kitomis Europos Sąjungos politikos kryptimis ir tikslais Šis komunikatas, jei būtų priimtas, padės baigti EB ir PAVB EPS derybas, o tai yra vienas iš Europos Sąjungos tikslų. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Siekiant apsvarstyti šio pasiūlymo pasekmes, 2006 m. keletas EPS derybų tarp ES ir PAVB turų vyko vyresniųjų pareigūnų lygiu. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Preliminarus poveikio nurodymas Pridedamame tarnybų darbo dokumente pateikiamas galimų pasekmių, susijusių su siūlomu daliniu pakeitimu, preliminarus poveikio vertinimas. | TEISINIAI PASIūLYMO ASPEKTAI | 305 | Siūlomų veiksmų santrauka Siūlomas derybų nurodymų papildymas išdėstomas taip: 1. Pagal PAVB EPS derybų grupės 2006 m. kovo 7 d. pateiktą pasiūlymą Pietų Afrikos Respublika turėtų būti pakviesta prisijungti prie AKR valstybių, vedančių derybas dėl EPS Pietų Afrikoje, grupės. 2. Sudarius EPS susitarimą su šia AKR valstybių grupe, įskaitant Pietų Afrikos Respubliką, EPS nuo jo įsigaliojimo dienos pakeis PVBS prekybos nuostatas. 3. Dėl Pietų Afrikos Respublikos konkurencingumo yra būtina pastarajai taikyti atskirą prekybos režimą, susijusį su prekių patekimu į EB rinką. 4. Derybos dėl EB ir Pietų Afrikos Respublikos prekybai taikomų patekimo į rinką nuostatų bus vedamos remiantis PVBS nuostatomis ir bus grindžiamos išsamia potencialaus poveikio ES ekonomikai analize. Tam tikros išimtys gali nepatekti į derybų kompetencijos sritį. 5. Ypatingas dėmesys bus skiriamas kilmės taisyklių sistemai ir atitinkamoms vykdymo priemonėms įdiegti, kad būtų galima užtikrinti dviejų atskirų prekybos režimų skirtumą remiantis išankstiniu ad hoc vertinimu. 6. Bus numatytos atitinkamos apsaugos priemonės. | 310 | Teisinis pagrindas EB steigimo sutarties 133 straipsnis ir Derybų dėl ekonominės partnerystės susitarimų su AKR šalimis ir regionais nurodymai (dok. 9930/02, 2002 6 12). | 329 | Subsidiarumo principas Komunikatas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Komunikatas atitinka proporcingumo principą dėl šios (-ių) priežasties (-čių): | 331 | Siūlomas veiksmų pobūdis (Derybų nurodymų papildymas) yra kuo paprastesnis ES ir PAVB EPS derybų atžvilgiu. | Priemonių pasirinkimas | 341 | Siūlomos priemonės: Derybų nurodymų papildymas. | 342 | Kitos priemonės būtų netinkamos dėl toliau nurodytos (-ų) priežasties (-čių). Tai greičiausias būdas ES ir PAVB EPS deryboms atnaujinti. | POVEIKIS BIUDžETUI | 409 | Komunikatas neturės jokio finansinio poveikio. | 1. KOMISIJOS KOMUNIKATAS TARYBAI Komunikatas, kuriuo siekiama iš dalies pakeisti derybų dėl ekonominės partnerystės susitarimų su AKR šalimis ir regionais nurodymus 2006 m. kovo 7 d. PAVB pateikė EB pasiūlymą, kuriame numatoma Pietų Afrikos Respubliką oficialiai įtraukti į PAVB EPS. Šiame pasiūlyme, kuriuo atsisakoma tęsti derybas dėl su prekyba susijusių taisyklių, kaip vienintelis klausimas išskiriamas patekimas į rinką. Už tai ES būtų pasiūlyta patekimo, kaip dabar apibrėžta PVBS, galimybė į visas PAMS nares ( Pietų Afrikos Respublika, Botsvana, Lesotas, Namibija ir Svazilandas – „BLNS“ ), taip pat galimybė padidinti kai kuriuos tarifus, siekiant atsižvelgti į galimus BLNS opius klausimus. Kalbant apie nepriklausančias PAMS šalis, kurios yra PAVB EPS grupės narės, t. y. Mozambikas, Angola ir Tanzanija ( „MAT“ – Mažiausiai išsivysčiusios šalys ir todėl VIG (Viskas išskyrus ginklus) naudos gavėjos ), prašoma, kad VIG būtų pagrindžiama sutartimis neabipusiškai, o tai nesuderinama su PPO taisyklėmis. Pasiūlyme keliami šie klausimai: Ar reikėtų leisti Pietų Afrikos Respublikai prisijungti prie EPS? Ir jei taip, kokiomis sąlygomis? Ar galima neįtraukti visų įsipareigojimų dėl su prekyba susijusių taisyklių? EB laikosi nuomonės, kad galima sutikti su Pietų Afrikos Respublikos įtraukimu į EB ir PAVB EPS. Tačiau šis sutikimas priklauso nuo tam tikrų sąlygų ir prašymų, susijusių su Pietų Afrikos Respublikai taikomu prekybos režimu, „MAT“ padėtimi, būsimo susitarimo taikymo sritimi ir tarifų pasiūlymų apibrėžimu. PAVB pasiūlymas teigiamai vertinamas, nes jame paaiškinamas Pietų Afrikos Respublikos vaidmuo derybose ir juo užtikrinamas labai reikalingas pagrindas tolesnėms diskusijoms remiantis instituciniu požiūriu suderinta ir ekonominiu požiūriu integruota pagrindine šalių grupe, kuri galėtų būti laipsniškai plečiama siekiant įtraukti daugiau šio regiono šalių. Tačiau dėl Pietų Afrikos Respublikos integravimo į EPS kiltų nemažų sunkumų. PAR – kuri yra konkurencingiausia šio regiono ekonomika – negalima vertinti kaip kitų PAMS narių. EB turės diferencijuoti tarifų taikymą išsaugant grupės regioninę darną. Kalbant apie prekybos režimo diferencijavimą, EB turės užtikrinti galimybę įdiegti tinkamą ir griežtą kilmės taisyklių kontrolės sistemą ir sukurti autonominį apsaugos mechanizmą, kuris automatiškai būtų taikomas susijusio su pažeidimais prekybos augimo atveju. Visų įsipareigojimų dėl su prekyba susijusių taisyklių (pvz., paslaugos, investicijos, viešieji pirkimai, prekybos palengvinimas, INT ir konkurencija) neįtraukimas būtų labai sunkiai suderintinas su Kotonu susitarimu. Be to, taisyklės – tai EPS vystymosi aspekto esmė. Kalbant apie šias sritis aišku, kad EB nesiekia, kad jos bendrovės galėtų patekti į rinką. Jos tikslas – skatinti regionų suderinimą bei regionų pirmenybę, kad ūkio subjektai turėtų iš anksto žinomas, skaidrias ir įvykdomas taisykles. Priimtinas kompromisas būtų laipsniškas metodas, apimantis persvarstymo išlygas siekiant apibrėžti priimtiną EPS taisyklių rinkinį. Pagaliau VIG režimo pagrindimas sutarčių sudarymu, kaip reikalauja Mozambikas, Angola ir Tanzanija (MAT), nesuderinamas su PPO taisyklėmis, nes tai neatitiktų GATT XXIV straipsnio reikalavimų ir sukeltų diskriminaciją kitų VIG naudos gavėjų atžvilgiu. EB laikosi nuomonės, kad šios šalys neturėtų būti paliktos EPS derybų proceso nuošalyje, nes dėl to, užuot skatinus regioninę integraciją (o tai yra pagrindinis EPS tikslas), atsirastų dar didesnis regiono susiskaldymas. Bet kuriuo atveju kokia bebūtų galutinė EPS forma, būsimasis susitarimas turėtų likti atviras regiono AKR šalims, kurios norės prisijungti vėliau. Šio komunikato tikslas – paaiškinti Derybų dėl ekonominės partnerystės susitarimų su AKR šalimis ir regionais nurodymų dalinio pakeitimo, siekiant oficialiai įtraukti Pietų Afrikos Respubliką į EB ir PAVB EPS derybų procesą, privalumus ir su šiuo daliniu pakeitimu sietinas sąlygas. Esamo komunikato 1 priedas – tai papildymo, kuriuo siekiama iš dalies pakeisti derybų dėl ekonominės partnerystės susitarimų su AKR šalimis ir regionais nurodymus, projektas. 2 priede pateikiamas EB atsakymas dėl 2006 m. kovo 7 d. pateiktos PAVB EPS sistemos. Pridedamame Komisijos tarnybų darbo dokumente pateikiamas preliminarus poveikio vertinimas, kur trumpai aiškinama EB ir PAVB EPS derybų padėtis, spręstinos problemos ir su šiuo daliniu keitimu susiję ekonominio ir institucinio pobūdžio klausimai. 1 priedas DERYBų DėL EKONOMINėS PARTNERYSTėS SUSITARIMų SU AKR šALIMIS IR REGIONAIS NURODYMų PAPILDYMAS (dok. 9930/02, 2002 6 12) 1. Pagal 2006 m. kovo 7 d. PAVB EPS derybų grupės pateiktą pasiūlymą, Pietų Afrikos Respublika turėtų būti pakviesta prisijungti prie AKR valstybių, vedančių derybas dėl EPS Pietų Afrikoje, grupės. 2. Sudarius EPS susitarimą su šia AKR valstybių grupe, įskaitant Pietų Afrikos Respubliką, EPS nuo jo įsigaliojimo dienos pakeis PVBS prekybos nuostatas. 3. Dėl Pietų Afrikos Respublikos konkurencingumo pastarajai yra būtina taikyti atskirą prekybos režimą, susijusį su prekių patekimu į EB rinką. 4. Derybos dėl EB ir Pietų Afrikos Respublikos prekybai taikomų patekimo į rinką nuostatų bus vedamos remiantis PVBS nuostatomis ir bus grindžiamos išsamia galimo poveikio ES ekonomikai analize. 5. Ypatingas dėmesys bus skiriamas kilmės taisyklių sistemai ir atitinkamoms vykdymo priemonėms įdiegti, kad būtų galima užtikrinti dviejų atskirų prekybos režimų skirtumą remiantis išankstiniu ad hoc vertinimu. 6. Bus numatytos atitinkamos apsaugos priemonės. 2 priedas EB atsakymas dėl PAVB EPS sistemos pateiktos 2006 m. kovo 7 d. Bendroji informacija 2006 m. kovo 7 d. PAVB EPS grupė pateikė pasiūlymą, kaip pradėti EPS derybas: Pietų Afrikos Respublika turėtų dalyvauti EPS derybose; Mozambikui, Angolai ir Tanzanijai turėtų būti suteikta galimybė pagal sutartį neabipusiškai taikyti VIG; patekimas į rinką būtų vienintelis derybų klausimas; Nauji klausimai galėtų būti svarstomi bendradarbiavimo būdu, tačiau be jokio privalomojo įpareigojimo pagal EPS. Kalbant apie patekimą į rinką, iš EB reikalaujama lygiaverčių VIG taikymo sąlygų visoms šalims, įskaitant Pietų Afrikos Respubliką. Už tai ES turėtų būti pasiūlyta patekimo į visų Pietų Afrikos muitų sąjungos (PAMS) narių rinkas galimybė, apibrėžta EB ir Pietų Afrikos Respublikos prekybos, vystymosi ir bendradarbiavimo susitarime (PVBS). Šis patekimo į rinką pasiūlymas ES vis dėlto galėtų būti susijęs su šiuo metu kai kurioms prekėms taikomų PVBS muitų padidinimu siekiant atsižvelgti į Botsvanos, Lesoto, Namibijos ir Svazilando (BLNS) interesus. Lesotui turėtų būti skirtas ypatingas dėmesys, atsižvelgiant į jo MIŠ (mažiausiai išsivysčiusios šalys) statusą. Forma PAVB pasiūlymas teigiamai vertinamas, nes jame paaiškinamas Pietų Afrikos Respublikos vaidmuo derybose ir juo užtikrinamas labai reikalingas pagrindas tolesnėms diskusijoms remiantis instituciniu požiūriu suderinta ir ekonominiu požiūriu integruota pagrindine šalių grupe, kuri galėtų būti laipsniškai plečiama siekiant įtraukti daugiau šio regiono šalių. Todėl EB gali sutikti su Pietų Afrikos Respublikos įtraukimu į EB ir PAVB EPS. Tačiau šis sutikimas priklauso nuo tam tikrų sąlygų ir prašymų, susijusių su Mozambiko, Angolos ir Tanzanijos („MAT“) padėtimi, būsimo susitarimo taikymo sritimi ir tarifų pasiūlymų apibrėžimu. EB laikosi nuomonės, kad PAVB EPS grupės pasiūlymu Mozambikas, Angola ir Tanzanija liktų EPS derybų proceso nuošalyje ir padidėtų regiono susiskaldymas, užuot skatinus regioninę integraciją, kuri yra pagrindinis EPS tikslas. Bet kuriuo atveju ir neatsižvelgiant į galutinę PAVB EPS formą, susitarimas turėtų likti atviras visoms regiono AKR valstybėms, kurios norėtų prisijungti vėlesniame etape, atsižvelgiant į šalių sutikimą. Prekių patekimas į rinką Dėl Pietų Afrikos Respublikos konkurencingumo, ypač žemės ūkio srityje, Pietų Afrikos Respublikai ir kitoms EPS narėms būtina taikyti skirtingą patekimo į ES rinką režimą. EB tarifų pasiūlymas būtų grindžiamas ir faktiškai esančia padėtimi, PVBS, ir Kotonu susitarimo nuostatomis. Bet kokios papildomos tarifų nuolaidos „BLNS“ ir „MAT“ būtų EPS derybų išdava ir priklausytų nuo šių šalių pastangų siekiant prisiimti įsipareigojimus dėl su prekyba susijusių taisyklių. Ateityje nenumatoma Pietų Afrikos Respublikai taikyti BMBK (bemuičio ir bekvočio) režimo. Kalbant apie ES prekių patekimą į PAVB EPS rinką, PVBS taip pat būtų derybų pradžios taškas. EB iš principo prieštarauja PVBS tarifų didinimui į Pietų Afrikos Respubliką eksportuojamoms ES prekėms. EB taip pat pripažįsta, kad PAMS Lesotui, dėl jo MIŠ statuso, turėtų būti skirtas ypatingas dėmesys. Tuo bus pasirūpinta derybų proceso metu. Neabipusiškas ir sutartimi grindžiamas muitų ir kvotų netaikymas Angolai, Mozambikui ir Tanzanijai yra nesuderinamas su PPO taisyklėmis, nes dėl to nebūtų vykdomi GATT XXIV straipsnio reikalavimai ir atsirastų diskriminacija VIG naudos gavėjų atžvilgiu. EPS turėtų būti siekiama visiško, kiek tai įmanoma, PAVB EPS šalių (išskyrus Pietų Afrikos Respubliką) patekimo į rinką tuo pačiu metu pripažįstant, kad reikia spręsti kelių jautrių prekių importo režimo klausimą. Jei galiausiai bet kuri šalis nuspręstų neprisijungti prie EPS patekimo į rinką nuostatų, jų muitų tarifų režimas būtų grindžiamas vienašališku ES BLS režimu (VIG tol, kol jos yra MIŠ), arba Pietų Afrikos Respublikos atveju – PVBS. Nauji klausimai Kalbant apie būsimojo susitarimo taikymo sritį, EB laikosi nuomonės, kad EPS negali apsiriboti tik patekimo į rinką nuostatomis, paliekant nuošalyje visas nuorodas į reglamentuotus su pasiūla susijusius įsipareigojimus (pvz., paslaugos; investicijos; viešieji pirkimai; prekybos palengvinimas; intelektinės nuosavybės teisės; konkurencija; darbas ir aplinka). Šie klausimai sudaro EPS tvaraus vystymosi paketo esmę ir yra būtini toliau siekiant didesnės regioninės integracijos. Jei dėl pajėgumo trūkumo kyla pavojus, kad bus sunku įgyvendinti įsipareigojimus šiose srityse, tinkamas priemones reikėtų svarstyti kaip bendradarbiavimo vystymosi labui priemones, visų pirma numatytas Kotonu susitarime arba valstybių narių ar kitų pagalbos teikėjų programose. Galėtų būti teikiama pagalba atsižvelgiant į aiškius įsipareigojimus dėl taisyklių. EB gali manyti, kad „žingsnis po žingsnio“ metodas galėtų padėti apibrėžti priimtiną paketą. Tikslas turėtų būti toks: pirmiausia sutelkti dėmesį į taisykles, kurios reglamentuoja prekybą, pvz., paslaugas, investicijas ir prekybos palengvinimą, ir vėliau spręsti kitų su prekyba susijusių taisyklių klausimus. EPS ir PVBS Galiausiai EB sutinka, kad derybų procesą reikėtų supaprastinti. Tiek PVBS peržiūra (kiek tai susiję su prekybos klausimais), tiek EPS derybos turėtų būti sujungtos į vieną bendrą procesą; taip pat reikėtų susitarti ir nustatyti aiškią techninio pobūdžio ir vyresniųjų pareigūnų susitikimų darbotvarkę siekiant užtikrinti, kad PAVB valstybių narių pajėgumas nebūtų pervertintas. Siekiant parengti šio proceso politines gaires iki 2006 m. pabaigos būtų galima surengti ministrų susitikimą.